ΚΑΝΟΝΙΣΜΟΣ (ΕΟΚ) αριθ. 1198/90 ΤΟΥ ΣΥΜΒΟΥΛΙΟΥ

της 7ης Μαΐου 1990

για την κατάρτιση κοινοτικού μητρώου εσπεριδοειδών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,

την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 3,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι, για να υπάρξει καλύτερος προσανατολισμός της παραγωγής καθώς και να βελτιωθεί η λειτουργία του κοινοτικού καθεστώτος αποσύρσεων και μέτρων ελέγχου, είναι απαραίτητο να καταστούν διαθέσιμα τα στοιχεία που αφορούν τις κοινοτικές δυνατότητες παραγωγής εσπεριδοειδών και, για το σκοπό αυτό, να προβλεφθεί η κατάρτιση ενός μητρώου εσπεριδοειδών για κάθε κράτος μέλος που παράγει εσπεριδοειδή 7

ότι είναι σκόπιμο, για οικονομικούς και τεχνικούς λόγους, να απαλλαγούν από την υποχρέωση κατάρτισης του μητρώου εσπεριδοειδών τα κράτη μέλη των οποίων η συνολική έκταση που καλλιεργείται με εσπεριδοειδή είναι πολύ περιορισμένη 7

ότι είναι σκόπιμο να προβλεφθεί περίοδος πέντε ετών για την πλήρη κατάρτιση του μητρώου εσπεριδοειδών 7 ότι, επειδή πρέπει να δοκιμασθούν οι μέθοδοι που θα χρησιμοποιηθούν, είναι απαραίτητο να προβλεφθεί η πραγματοποίηση δοκιμών ως προς τη μεθοδολογία πριν από την κατάρτιση του εν λόγω μητρώου 7

ότι είναι απαραίτητο όλες οι πληροφορίες που περιέχονται στο μητρώο εσπεριδοειδών να αντιστοιχούν συνεχώς στην πραγματική κατάσταση που επικρατεί στον τομέα των εσπεριδοειδών 7 ότι, κατά συνέπεια, είναι απαραίτητο να προβλεφθεί η μόνιμη ενημέρωση καθώς και ο τακτικός έλεγχος της ενημέρωσης αυτής 7

ότι το μητρώο εσπεριδοειδών, μέσω των πληροφοριών που περιέχει, αποτελεί απαραίτητο μέσο διαχείρισης και ελέγχου 7 ότι, για το λόγο αυτό, οι αρμόδιες κοινοτικές αρχές πρέπει να έχουν πρόσβαση στο μητρώο αυτό 7

ότι το σύνολο των προβλεπόμενων μέτρων έχει ιδιαίτερη σημασία σε κοινοτικό επίπεδο 7 ότι, κατά συνέπεια, πρέπει να προβλεφθεί ότι η κατάρτιση και η ενημέρωση του μητρώου εσπεριδοειδών θα χρηματοδοτηθεί πλήρως από την Κοιεσπεριδοειδών θα χρηματοδοτηθεί πλήρως από την Κοινότητα 7

ότι, προκειμένου η κατάρτιση και η διαχείριση του μητρώου εσπεριδοειδών να γίνουν κάτω από τις καλύτερες δυνατές συνθήκες, είναι σκόπιμο να καθορισθούν με προκήρυξη υποβολής προσφορών οι επιχειρήσεις που θα αναλάβουν την κατάρτισή του 7

ότι ενδείκνυται να εφαρμοσθεί αυτή η ενέργεια στην Πορτογαλία ήδη από την τρέχουσα περίοδο εμπορίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κράτη μέλη που παράγουν εσπεριδοειδή καταρτίζουν, σύμφωνα με τον παρόντα κανονισμό, μητρώο εσπεριδοειδών το οποίο αφορά όλες τις εκμεταλλεύσεις καλλιέργειας εσπεριδοειδών που βρίσκονται στο έδαφός τους.

Απαλλάσσονται από την υποχρέωση αυτή τα κράτη μέλη των οποίων η συνολική έκταση που καλλιεργείται με εσπεριδοειδή είναι μικρότερη από 1 000 εκτάρια.

Άρθρο 2

Το μητρώο εσπεριδοειδών περιλαμβάνει τουλάχιστον, για κάθε εκμετάλλευση, πληροφορίες σχετικά με:

- τα στοιχεία αναγνώρισης και την τοποθεσία,

- τα στοιχεία αναφοράς των αγροτεμαχίων που είναι φυτευμένα με εσπεριδοειδή,

- τα κύρια χαρακτηριστικά των φυτειών εσπεριδοειδών.

Άρθρο 3

1. Η επιχείρηση που είναι υπεύθυνη για την κατάρτιση του μητρώου εσπεριδοειδών, για την καλή λειτουργία του και τη μόνιμη ενημέρωσή του στο έδαφος κράτους μέλους, επιλέγεται μέσω προσκλήσεως υποβολής προσφορών.

Το σχέδιο υποβολής προσφορών διαβιβάζεται στην Επιτροπή. Σε προθεσμία ενός μηνός από την ανακοίνωση αυτή, η Επιτροπή αποφασίζει, κατά περίπτωση, τις τροποποιήσεις που πρέπει να επέλθουν.

Ζητείται η γνώμη της Επιτροπής σχετικά με την πρόταση κατακύρωσης της προσφοράς 7 η αρνητική γνώμη συνεπάγεται την απόρριψη της χρηματοδότησης.

2. Προβλέπεται πειραματική περίοδος έτους πριν από την οριστική ανάθεση της κατάρτισης του μητρώου εσπεριδοειδών, προκειμένου να δοκιμασθούν οι μέθοδοι που προτείνονται από την επιχείρηση που έχει επιλεγεί κατ' εφαρμογή της παραγράφου 1.

3. Το μητρώο εσπεριδοειδών καταρτίζεται, στο σύνολό του, σε προθεσμία πέντε ετών από την ημερομηνία έναρξης ισχύος του παρόντος κανονισμού.

4. Η Επιτροπή, σε συνεργασία με το ενδιαφερόμενο κράτος μέλος, διασφαλίζει την κατάρτιση του μητρώου εσπεριδοειδών σε κάθε κράτος μέλος. Μπορεί να ζητήσει τη βοήθεια συμβούλων. Η Επιτροπή και το ενδιαφερόμενο κράτος μέλος έχουν πρόσβαση στο μητρώο εσπεριδοειδών.

Άρθρο 4

Η ενέργεια που προβλέπεται στον παρόντα κανονισμό αποτελεί παρέμβαση που αποσκοπεί στη ρύθμιση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 για τη χρηματοδότηση της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (2). Χρηματοδοτείται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων.

Άρθρο 5

Το Συμβούλιο θεσπίζει, με ειδική πλειοψηφία και μετά από πρόταση της Επιτροπής, τους γενικούς κανόνες εφαρμογής του παρόντος κανονισμού.

Άρθρο 6

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 33 του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση των αγορών στον τομέα των οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (4).

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στην Πορτογαλία από την έναρξη ισχύος του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Μαΐου 1990.

Για το Συμβούλιο

Ο Πρόεδρος

G. COLLINS

(1) ΕΕ αριθ. C 49 της 28. 2. 1990, σ. 78.

(2) ΕΕ αριθ. C 96 της 17. 4. 1990.

(3) ΕΕ αριθ. C 112 της 7. 5. 1990, σ. 34.

(1) EE ariu. L 94 thw 28. 4. 1970, s. 13.

(2) EE ariu. L 185 thw 15. 7. 1988, s. 1.

(3) EE ariu. L 118 thw 20. 5. 1972, s. 1.

(4) Blιpe selνda 43 thw paro´zsaw Epνshmhw Efhmerνdaw.